XV Europos futbolo čempionatas
XV Europos futbolo čempionatas (trumpiau Euro 2016) buvo penkioliktas Europos čempionatas, vykęs 2016 m. birželio 10–liepos 10 d. 2010 m. gegužės 28 d. buvo paskelbta, kad Prancūzija tapo čempionato šeimininke. Po slapto balsavimo visų 53 UEFA narių delegatai pritarė, kad čempionate žaistų 24 komandos, vietoje 16. Čempionatą laimėjo Portugalija, kuri gavo teisę dalyvauti 2017 m. FIFA konfederacijų taurėje Rusijoje. UEFA paskelbė, kad čempionato apyvarta siekia €1,93 mlrd. Europos futbolo čempionato finale „Nike“ marškinėlius vilkėjo tiek Prancūzijos, tiek Portugalijos rinktinės. Padėtis, kai bent viena „Adidas“ remiama komanda nežaidė finale, šiemet susidarė pirmą kartą per tris dešimtmečius.